Козуначеното тесто е богато на захар и мазнини. Захарта е необходима за развитието на дрождите (маята), но забавя стартирането на процеа, а ако е прекалено много, той може въобще да не стартира. Втасването е процес на ферментация, при който дрождите се хранят със захари. За развитието на този процес са необходими оптиални условия. Наличието на мазнина в тестото, както и ниската температура също забавят процеса. За оптимални условия за втасване на козуначеното тесто за класически козунак е необходимо: - маята да бъде активирана; - продуктите да са топли (не от хладилник); - много добро омесване на тестото за да се разтвори захарта и постепенно добавяне на мазнината в процеса на месене за да бъде усвоена добре; - помещението в което се меси и втасва тестото да бъде добре затоплено и да няма въздушни течения; - втасването да е по-дълго време (в сравнение на тестото за хляб).